Едуард Дойзи
Едуард Адълбърт Дойзи () е американски биохимик. Той получава, заедно с Хенрик Дам, Нобелова награда за физиология или медицина през 1943 г. за откритието на витамин K и неговата химическа структура.

Биография 
Дойзи завършва Университета на Илинойс и защитава докторат в Харвардския университет през 1920 г. Оттогава до смъртта си преподава в Университета на Сейнт Луис. Заедно с ембриолога Едгар Алън, той разработва подобрени методи за изследване на половите хормони, което му дава възможност да изолира хормоните естрон (1929), естриол (1930) и естрадиол (1935). В края на 1930-те години Дойзи изолира две форми на открития през 1929 г. от Хенрик Дам витамин K, определя тяхната химическа структура и успява да синтезира витамина.

Външни препратки 
 Биография на nobelprize.org

Носители на Нобелова награда за физиология или медицина
Американски нобелови лауреати
Американски биохимици
Починали в Сейнт Луис
Университет на Илинойс в Ърбана-Шампейн